*Za ostala značenja, v. San Salvador (razvrstavanje).*

**San Salvador** (Sveti spasitelj) je glavni grad Republike Salvador koji u užem centru ima 316,090, a u širem 567,698 stanovnika, što ga čini petim u Centralnoj Americi

Metropolitanski San Salvador površine 198 km² ima čak 1,588,650 stan.
Pored tog što je glavni grad, on je i administrativni centar Departmana San Salvador i vlastite općine

Geografske karakteristike
-------------------------

Grad se prostire u kotlini Hamacas na nadmorskoj visini od 682 metra, duž rijeke Acelhuate. Jedanaest km sjeverozapadno od grada nalazi se San Salvador, a 19 km istočno Jezero Ilopango popularna turistička destinacija i ljetovalište.
Sjeverno od grada prolazi Panamerički autoput.

Vulkan San Salvador

Historija
---------

Nukleus današnjeg grada osnovao je 1525. španjolski konkvistador Pedro de Alvarado, pored Suchitota. On je već 1528. premješten 32 km jugozapadnije na svoje današnje mjesto. Status grada dobio je vrlo rano već 1546.

Za Generalne kapetanije Gvatemale bio je administrativni centar provincije Cuscatlán. 
Nakon oslobođenja od španjolske kolonijalne vlasti u periodu 1834.- 39) bio je glavni grad Savezne Republike Centralne Amerike, a od 1839 je prijestolnica Salvadora.

Teško je stradao u potresima 1854. 1873. 1917. i 1986. i za poplave 1934. tako da nema starih zgrada iz kolonijalnih vremena.
Krajem 1970-ih postao je front borbi između vladih snaga i ljevičarskih grupa.

Od 1990-ih počeo je nekontrolirano rasti doseljavanjem brojnih stanovnika u nova predgrađa; Mejicanos, Villa Delgado i Soyapango.

Kultura i obrazovanje
---------------------

Pored malene katedrale i nekoliko biblioteka, grad od 1883. ima Nacionalni muzej nauke i industrije i od 1940. Nacionalni muzej Salvadora; sa velikom kolekcijom majanskih artefakata.
Od 1841. je i univerzitetski grad, nakon osnutka Nacionalnog univerziteta El Salvador, koji genezu ima u Colegio de la Asunción, drugi veliki Centralnoamerički univerzitet José Simeón Cañas, osnovan je 1965.

Privreda
--------

San Salvador je vodeći financijski, trgovački i industrijski centar zemlje.
Grad ima pogone Mesoprerađivačke, Kožne i Drvne, Tekstilne (odjeća), Farmaceutske (lijekovi), Duhanske (cigarete i cigare) i Industrije alkoholnih pića.

Transport
---------

Grad je raskršće cesta i željezničkih pruga, koje ga povezuju sa pacifičkim lukama Acajutla, La Unión i La Libertad.

San Salvador ima novi *Internacionalni aerodrom Óscar Arnulfo Romero* (ICAO: **MSLP** , IATA: **SAL**).podignut krajem 1970-ih 50 km jugoistočno od centra.

Pobratimski gradovi
-------------------

San Salvador ima pobratimske ugovore sa slijedećim gradovima;

|  |  |
| --- | --- |
| * Venezuela Caracas, Venecuela
* Kolumbija Cartagena, Kolumbija
* Sjedinjene Američke Države Hollywood, Florida, Sjedinjene Američke Države
* Sjedinjene Američke Države Los Angeles, Sjedinjene Američke Države
 | * Španija Madrid, Španjolska
* Meksiko Mexico City, Meksiko
* Tajvan Taipei, Tajvan
 |

Izvori
------

1. 1 2 3 4 5 6 7 8 9 10  „*San Salvador*" (engleski). Encyclopaedia Britannica. Pristupljeno 30.3.2023.
2. 1 2 3 4  „*San Salvador in San Salvador*" (engleski). City population. Pristupljeno 28.3.2023.
3. 1 2 3  „*Sister cities of San Salvador*" (engleski). Sistercity. Pristupljeno 30.3.2023.
4. ↑  „*San Salvador*" (engleski). Observatorio Metropolitano. Arhivirano iz originala na datum 2023-02-26. Pristupljeno 30.3.2023.
5. ↑  „*Monseñor Óscar Arnulfo Romero International Airport*" (engleski). SkyBrary. Pristupljeno 30.3.2023.

Vanjske veze
------------

***San Salvador*** na Wikimedijinoj ostavi

* *Alcaldía de la Ciudad de San Salvador* ().

| * p
* r
* u
Glavni gradovi u Sjevernoj Americi |
| --- |
| Države | Sveti Kristofor i Nevis Baster • Belize Belmopan • Barbados Bridžtaun • Sjedinjene Američke Države Vašington • Gvatemala Gvatemala • Sveta Lucija Kastri • Jamajka Kingston • Sveti Vincent i Grenadini Kingstaun • Nikaragva Managua • Meksiko Meksiko Siti • Bahami Nasau • Kanada Otava • Panama Panama • Trinidad i Tobago Port ov Spejn • Haiti Port o Prens • Dominika Rozo • Salvador San Salvador • Kostarika San Hose • Dominikanska Republika Santo Domingo • Antigva i Barbuda Sent Džons • Grenada Sent Džordžiz • Honduras Tegusigalpa • Kuba Havana |
| Zavisneteritorije | Francuska Bas Ter • Angvila Vali • Curaçao Vilemstad • Francuska Gustavija • Turks i Caicos Kobern Taun • Francuska Marigo • Grenland Nuk • Aruba Oranjestad • Montserrat Plimut • Britanski Djevičanski otoci Roud Taun • Portoriko San Huan • Francuska Saint-Pierre • Sint Maarten Filipsburg • Francuska For de Frans • Bermuda Hamilton • Kajmanski otoci Džordžtaun • Američki Djevičanski otoci Šarlota Amalija |